**Հովհաննես Արտաշեսի Հովհաննիսյան** (հոկտեմբերի 5, 1993(1993-10-05), Երևան, Հայաստան), հայ ֆուտբոլիստ, «Արարատ II» ակումբի հարձակվող։ Հանդես է եկել Հայաստանի մինչև 17 և մինչև 19 տարեկանների պատանեկան հավաքականներում, ինչպես նաև մինչև 21 տարեկանների երիտասարդական հավաքականում։

Ակումբային կարիերա
------------------

Հովհաննես Հովհաննիսյանը վաղ հասակից սկսել է հետաքրքրվել ֆուտբոլով։ Ընտանիքում դրական են վերաբերվել ֆուտբոլին և չեն խոչընդոտել որդու ցանկությանը, ինչպես ավագ եղբոր՝ Կամոյի դեպքում, որի հետքերով էլ գնացել է Հովհաննեսը։

Հովհաննես Հովհաննիսյանը «Փյունիկ» ֆուտբոլային դպրոցի սան է։ Ինչպես ակումբի սաներից շատերը, Հովհաննիսյանը նույնպես իր պրոֆեսիոնալ կարիերան սկսել է պատանեկան և երիտասարդական թիմերում։ Առաջին խաղն անցկացրել է «Փյունիկ-3»-ի կազմում՝ 2009 թվականի մրցաշրջանում հանդես գալով առաջին լիգայում։ Հետագայում տեղափոխվել է «Փյունիկ-2»։ Երկու ակումբներում էլ Հովհաննիսյանը ցուցաբերել է ռմբարկուի իր ունակությունները։

Դա արժանացել է գլխավոր թիմի մարզչական շտաբի ուշադրությանը, որի կազմում Հովհաննիսյանն իր նորամուտը նշել է 2010 թվականի մայիսի 14-ին՝ «Շիրակի» դեմ տնային հանդիպման ժամանակ, որտեղ վերջին րոպեին փոխարինել է Մարկոս Պիզզելլիին և չի հասցրել դրսևորել իրեն։ Ընդհանուր առմամբ նա մրցաշրջանում անցկացրել է երկու հանդիպում՝ երկուսում էլ դուրս գալով փոխարինման հանդիպման վերջին րոպեներին։ Սակայն հաջորդ մրցաշրջանից նրա նկատմամբ վստահությունը մեծացել է։ Դա կապված էր նրա հետ, որ մի շարք խաղացողներ տեղափոխվել են եվրոպական ավելի ուժեղ ակումբներ (Գևորգ Ղազարյան, Մարկոս Պիզզելլի, Էդգար Մանուչարյան և այլք)։ Հովհաննիսյանն սկսեց հաճախ խաղադաշտ դուրս գալ թիմի հիմնական կազմում։ Խաղադաշտ դուրս գալու հետ սկսել է երևալ արդյունքը․ 25 խաղում նա խփել է 6 գոլ։ 2011 թվականին Հովհաննիսյանը նշել է իր նորամուտը Չեմպիոնների լիգայում։ Նա մասնակցել է երկու խաղի չեխական «Վիկտորիայի» դեմ, բայց նորամուտը մթագնել են երկու խոշոր հաշվով պարտությունները (0:4 տնային և 1:5 արտագնա)։ Նույն թվականի սեպտեմբերի 24-ին մասնակցել է Հայաստանի Սուպերգավաթի խաղարկության շրջանակներում անցկացված խաղին, որտեղ «Փյունիկը» 3:0 հաշվով հաղթել է «Բանանցին»։ Հանդիպման 76-րդ րոպեին Հովհաննիսյանը փոխարինել է Ղուկաս Պողոսյանին։

Կարիերան հավաքականում
---------------------

2011 թվականին Հայաստանի երիտասարդական հավաքականի մարզիչը Հովհաննիսյանին հրավիրել է հավաքական։ Նույն թվականի հունիսի 7-ին Հովհաննիսյանը նշել է նորամուտը հավաքականում՝ մասնակցելով Եվրոպայի մինչև 21 տարեկանների առաջնության նախընտրական փուլում՝ մասնակցելով Չեռնոգորիայի երիտասարդական հավաքականի դեմ մեկնարկային խաղին, որտեղ Հայաստանի երիտասարդական հավաքականը 4:1 հաշվով ջախջախիչ պարտության է մատնել իր հակառակորդին։ Իսկ Հովհաննիսյանը դարձել է երրորդ գնդակի հեղինակը՝ աչքի ընկնելով հանդիպման 77-րդ րոպեին։

Նորամուտային խաղից չորսուկես ամիս անց Հայաստանի մինչև 19 տարեկանների հավաքականի կազմում Հովհաննիսյանը մասնակցել է Սլովակիայի, Հունաստանի և Անդորրայի հավաքականներիդ եմ խաղերին։ Խաղալով պատանեկան հավաքականում՝ ցուցաբերել է բարձր արդյունավետություն՝ 6 խաղում խփելով 4 գնդակ։ Իսկ երիտասարդական հավաքականի կազմում խաղալու ընթացքում թիմը մինչև վերջին տուրը հավակնել է դուրս գալ խմբից, բայց Չեխիայի երիտասարդական հավաքականի հաղթանակը թույլ չի տվել։

Ձեռքբերումներ
-------------

* Հայաստանի առաջնության արծաթե մեդալակիր – 2011
* Հայաստանի գավաթի դափնեկիր – 2014
* Հայաստանի Սուպերգավաթի դափնեկիր – 2011

Ելույթների վիճակագրություն
--------------------------

*2012 թվականի նոյեմբերի 3*-ի դրությամբ

| Ակումբ | Մրցաշրջան | Առաջնություն | Գավաթներ | Եվրագավաթներ | Ընդհանուր |
| --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Փյունիկ-3** | 2009 | ? | 7 | - | - | - | - | ? | 7 |
| Ընդհանուր |  ? | 7 |  — |  — |  — |  — |  ? | 7 |
| **Փյունիկ** | 2010 | ? | 6 | - | - | - | - | ? | 6 |
| 2012/13 | ? | 1 | - | - | - | - | ? | 1 |
| Ընդհանուր |  ? | 7 |  — |  — |  — |  — |  ? | 7 |
| **Փյունիկ** | 2010 | 2 | 0 | 0 | 0 | 0 | 0 | 2 | 0 |
| 2011 | 25 | 6 | 5 | 0 | 2 | 0 | 32 | 6 |
| 2012/13 | 21 | 3 | 0 | 0 | 2 | 0 | 23 | 3 |
| Ընդհանուր | 46 | 9 | 5 | 0 | 4 | 0 | 55 | 9 |
| Ընդհանուր կարիերայում | 46 | 23 | 5 | 0 | 4 | 0 | 55 | 23 |
|

Ծանոթագրություն
---------------

1. 1 2  Transfermarkt.com(բազմ․) — 2000.
2. ↑  "«Փյունիկ» – «Շիրակ»" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 07.04.2015. `{{cite web}}`: Unknown parameter `|datepublished=` ignored (help)
3. ↑  "«Փյունիկ» – «Վիկտորիա»" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 07.04.2015. `{{cite web}}`: Unknown parameter `|datepublished=` ignored (help)
4. ↑  "«Վիկտորիա» – «Փյունիկ»" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 07.04.2015. `{{cite web}}`: Unknown parameter `|datepublished=` ignored (help)
5. ↑  "«Փյունիկ» – «Բանանց»" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 07.04.2015. `{{cite web}}`: Unknown parameter `|datepublished=` ignored (help)
6. ↑  "Հայաստան (մինչև 21) – Չեռնոգորիա (մինչև 21)" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 05.11.2012. `{{cite web}}`: Unknown parameter `|datepublished=` ignored (help)
7. ↑  "Սլովակիա (մինչև 19) – Հայաստան (մինչև 19)" (in անգլերեն). Soccerway.com. Արխիվացված from the original on 2012 թ․ դեկտեմբերի 18. Retrieved 05.11.2012. `{{cite web}}`: Unknown parameter `|datepublished=` ignored (help)
8. ↑  "Հայաստան (մինչև 19) – Հունաստան (մինչև 19)" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 05.11.2012. `{{cite web}}`: Unknown parameter `|datepublished=` ignored (help)
9. ↑  "Անդորրա (մինչև 19) – Հայաստան (մինչև 19)" (in անգլերեն). Soccerway.com. Արխիվացված from the original on 2012 թ․ դեկտեմբերի 29. Retrieved 05.11.2012. `{{cite web}}`: Unknown parameter `|datepublished=` ignored (help)

Արտաքին հղումներ
----------------

* Ֆուտբոլիստի էջը ՀՖՖ պաշտոնական կայքում(ռուս.)
* Ֆուտբոլիստի էջը *FootballDatabase.eu* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Վիճակագրությունը *UEFA.com* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Transfermarkt (խաղացող) · ՈւԵՖԱ |

 |